Gratë britanike dhe Shteti Islamik
Një film britanik synon të parandalojë udhëtimin drejt Sirisë të grave të radikalizuara
Një ndër videot më të fundit propagandistike të Shtetit Islamik, tregon një djalë të vogël me theks britanik, i cili bën thirrje për “vrasjen e jobesimtarëve”. 4-vjeçari Isa Dare u njoh në video nga Sunday Dare, gjyshi i tij në Londër. E jëma, Grace, pati udhëtuar drejt Sirisë në vitin 2012 dhe u martua atje. Ajo nxori foto të Isait në Twitter: Grace Dare është një ndër 50 gratë që kanë shkuar në Siri për t’iu bashkuar Shtetit Islamik. Një shqetësim i tillë i ka shtyrë autoritetet britanike të qarkullojnë një video për të kundërshtuar propagandën e ISIS-it: Tre nëna refugjate siriane rrëfejnë këto rreziqe në video: Eksperti kundër terrorizmit, Afzal Ashraf, ka intervistuar shumë gra që janë arratisur prej territorit të Shtetit Islamik: Mendohet se rreth 800 nënshtetas britanikë janë larguar për t’iu bashkuar Shtetit Islamik. Kjo shifër e lartë ka ngjalluar kritika ndaj strategjisë së ndjekur nga qeveria për të parandaluar radikalizimin. Zoti Ashraf thotë se si mjet kryesor rekrutues i ISIS-it ka shërbyer suksesi në fushëbetejat në Irak dhe Siri: Ekzistojnë shpresat se fitoret e fundit strategjike kundër Shtetit Islamik, si p.sh. rimarrja e Ramadit nga forcat irakiane, do të zvogëlojnë territorin e ISIS-it dhe për pasojë edhe ndikimin që ushtron mbi myslimanët e radikalizuar.